**Likumprojekta „Grozījumi Jūrlietu pārvaldes un jūras drošības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Jūrlietu pārvaldes un jūras drošības likuma (turpmāk-JPJDL) tiesību normu aktualizēšana atbilstoši problemātikai attiecīgajā jomā;2) Ministru kabineta 2014.gada 16.septembra noteikumi Nr.551 “Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”;3) Ministru kabineta 2015.gada 22.decembra sēdes protokols Nr. 68, 43§. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. JPJDL 6.pantā ir noteikta valsts akciju sabiedrības „Latvijas Jūras administrācija” (turpmāk – Jūras administrācija) kompetence, kas jāprecizē, jo pašlaik tā neatbilst faktiski īstenotajām darbībām. Jūras administrācijas kompetence ir mainījusies gan saistībā ar izmaiņām praksē, gan saistībā ar grozījumiem citos normatīvajos aktos:-2014.gada 1.oktobrī stājās spēkā Ministru kabineta 2014.gada 16.septembra noteikumi Nr.551 “Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi” (turpmāk –MK noteikumi Nr.551). MK noteikumi Nr.551 regulē jautājumus, kas saistībā ar būvniecību ostas teritorijā no kuģošanas drošības viedokļa ir jāsaskaņo ar Jūras administrāciju. Projekts attiecīgi precizē JPJDL 6.pantā ietverto Jūras administrācijas kompetenci;-Projekts papildina JPJDL 6.panta pirmo daļu ar 71 apakšpunktu, nosakot Jūras administrācijas kompetenci piešķirt vienoto ražotāja kodu personai, kas veic atpūtas kuģu vai ūdens motociklu būvi Latvijas Republikā, kā arī paredz pilnvarojumu Ministru kabinetam noteikt kārtību, kādā kods tiek piešķirts.-Praksē konstatēti gadījumi, ka privātpersonas nesniedz atbildi uz Jūras administrācijas informācijas pieprasījumu, līdz ar to Jūras administrācija nevar sekmīgi veikt noteiktos uzdevumus. Latvijas Administratīvo pārkāpumu kodeksa 116.3 pants paredz administratīvo atbildību par informācijas nesniegšanu Jūras administrācijai. Lai minēto administratīvo atbildību varētu piemērot, nepieciešams noteikt normatīvajā aktā personas pienākumu sniegt šādu informāciju Jūras administrācijas pieprasītajā termiņā. Termiņš tiktu noteikts atbilstoši konkrētās situācijas nepieciešamībai vai saskaņā ar normatīvajos aktos paredzēto. Turklāt pēc iespējas ievērojami arī normatīvajos aktos noteiktie atbildes sniegšanas termiņa pamatprincipi. Ar projektu tiek papildināts JPJDL 6.pants ar (11) daļu, nosakot pienākumu personai sniegt Jūras administrācijas pieprasīto informāciju (atbildi) Jūras administrācijas norādītajā termiņā;2. Atbilstoši Ministru kabineta 2005.gada 22.decembra sēdes protokolam Nr. 68, 43.§, projekts paredz pilnvarojumu JPJDL 19.pantā Ministru kabinetam noteikt kārtību, kādā Krasta apsardze nodrošina lēmuma par kuģa izraidīšanu no ostas izpildi. Papildus projekts paredz pārejas termiņu, kādā Ministru kabinets izstrādās minēto kārtību.3. JPJDL neparedz Jūras administrācijas Jūrnieku reģistra (turpmāk – Jūrnieku reģistrs) tiesības noteikt liegumu ārstam atkārtoti pretendēt uz jūrnieku ārsta atzīšanu. Savukārt Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība” (turpmāk arī – noteikumi Nr.185) neparedz kārtību, kādā var anulēt jūrnieku ārstu atzīšanu. Lai JPJDL un noteikumus Nr.185 papildinātu ar iepriekš minēto nepieciešamo tiesisko regulējumu, ir jāpapildina JPJDL 29.panta ceturtā daļa. Kopumā tādējādi tiktu novērsti gadījumi, kad atzītais jūrnieku ārsts neievēro nacionālo normatīvo aktu un Latvijai saistošo starptautisko tiesību aktu prasības un turpina sniegt atzinumus par jūrnieku veselības atbilstību darbam uz kuģa atbilstoši 1978.gada Starptautiskās konvencijas par jūrnieku sagatavošanu un diplomēšanu, kā arī sardzes pildīšanu un 2006.gada Konvencijas par darbu jūrniecībā prasībām.Ar projektu tiek papildināts JPJDL 29.panta ceturtajā daļā noteiktais pilnvarojums, paredzot Ministru kabinetam noteikt jūrnieku ārstu atzīšanas anulēšanas kārtību, un noteiktas Jūrnieku reģistra tiesības noteikt liegumu atkārtoti pretendēt uz jūrnieku ārsta atzīšanu.JPJDL 29.pants neparedz prasību personai, pirms ieskaitīšanas vai imatrikulācijas profesionālās izglītības programmā, pēc kuras apgūšanas var saņemt jūrnieka kvalifikāciju apliecinošu dokumentu, iziet veselības pārbaudi pie Jūrnieku reģistra atzīta jūrnieku ārsta. Līdz ar to ir risks, ka jūrniecības izglītības programmā var tikt uzņemta persona ar veselības problēmām, kas liedz iziet jūras praksi, pilnvērtīgi apgūt jūrniecības izglītības programmu un saņemt jūrnieka kvalifikāciju apliecinošu dokumentu.Ar projektu tiek papildināts JPJDL 29.pants ar (11) daļu, nosakot, ka personai, pirms ieskaitīšanas vai imatrikulācijas profesionālās izglītības programmā, pēc kuras apgūšanas var saņemt jūrnieka kvalifikāciju apliecinošu dokumentu, (turpmāk – jūrnieka kvalifikācijas pretendents) ir jābūt derīgam jūrnieku ārsta izsniegtam atzinumam par jūrnieka veselības atbilstību darbam uz kuģa izvēlētajā specialitātē. Grozījumi veikti arī JPJDL 29.panta otrajā un trešajā daļā, paredzot papildināt deleģējumu Ministru kabinetam noteikt kārtību, kādā veicamas veselības pārbaudes jūrnieku kvalifikācijas pretendentiem un kritērijus, pēc kādiem jūrnieku veselības pārbaudē konstatējama jūrnieku kvalifikācijas pretendentu veselības atbilstība darbam uz kuģa. Kārtība un kritēriji būs identiski ar šobrīd spēkā esošo kārtību un kritērijiem, kas noteikti jūrniekiem Ministru kabineta 2014.gada 3.jūnija noteikumos Nr.273 “Noteikumi par jūrnieku veselības atbilstību darbam uz kuģa” (turpmāk – noteikumi Nr.273).Ņemot vērā jūrniecības reglamentēto profesiju specifiku, veselības pārbaudi varēs veikt un atzinumu par veselības atbilstību darbam uz kuģa izsniegt tikai Jūrnieku reģistra atzītais jūrnieku ārsts atbilstoši prasībām, kas noteiktas noteikumos Nr.273. Šāda prasība rekomendēta arī Starptautiskās Darba organizācijas (ILO) un Starptautiskās Jūrniecības organizācijas (IMO) publikācijas „Norādījumi par jūrnieku veselības pārbaudi” 37.punktā, nosakot, ka visu to personu veselības pārbaudi, kuras vēlas strādāt jūrā, vēlams veikt pirms apmācības sākuma, lai pārbaudītu, vai šīs personas atbilst veselības atbilstības standartiem. Savukārt iepriekš minēto norādījumu 53.punkts paredz, ka veselības pārbaudē attiecībā uz lielāko daļu medicīnisko problēmu piemērojami vieni un tie paši kritēriji neatkarīgi no tā, kurā jūrnieka profesionālās karjeras posmā pārbaude tiek veikta. Ja konstatēta tāda medicīniskā problēma, kas laika gaitā varētu pastiprināties un tādējādi ierobežot kadeta vai praktikanta spēju veikt vairākus pienākumus un uzdevumus, kas ir būtiska apmācības daļa, atbilstības standarti jāizmanto mazāk elastīgi nekā strādājošu jūrnieku gadījumā, lai nodrošinātu to, ka persona spēj izpildīt visas apmācības prasības.4. Ar projektu tiek precizēta JPJDL 31.panta otrā daļa, attiecinot tajā noteikto alkohola lietošanas ierobežojumu arī uz jūrniekiem, kas pilda citus dienesta pienākumus, ne tikai sardzes.Projekts arī precizē JPJDL 31.pantu attiecībā par kompetenci veikt alkohola reibuma, narkotisko vai citu apreibinošu vielu ietekmes konstatēšanu vai šīs personas nosūtīšanu medicīniskās pārbaudes veikšanai, ja ir pamats aizdomām, ka tās lietojušas alkoholu, narkotiskās vai citas apreibinošas vielas:- tiek noteikts, ka gadījumos, kad pēc jūras negadījuma vai incidenta ir jāpieaicina kontroles dienesti jūras ūdeņos, šo funkciju nodrošina Krasta apsardzes dienests vai Valsts robežsardze;- tiek noteikts, ka ostas kapteinim ir tiesības pieaicināt policiju vai Valsts robežsardzi, lai tā personām veic alkohola reibuma, narkotisko vai citu apreibinošu vielu ietekmes konstatēšanu vai nosūta šīs personas medicīniskās pārbaudes veikšanai, ja ir pamats aizdomām, ka tās lietojušas alkoholu, narkotiskās vai citas apreibinošas vielas.5. Ar Starptautiskās Jūrniecības organizācijas (turpmāk– IMO) 2014.gada 21.novembra Rezolūciju MSC 380(94) tika apstiprināti 1974.gada Starptautiskās konvencijas par cilvēku dzīvības aizsardzību uz jūras (turpmāk – SOLAS konvencija) grozījumi (Rezolūcija ir pieteikta tulkošanai uz 2016.gada I ceturksni. Ņemot vērā tulkošanas saskaņošanas procesu, paredzam, ka tad, kad likums stāsies spēkā, tulkojums būs pieejams Valsts valodas centra tīmekļa vietnē.). Minētie grozījumi paredz kravas nosūtītājam pienākumu noteikt konteinera verificēto bruto masu un to paziņot kuģa kapteinim pirms konteinera uzkraušanas uz kuģa. Saskaņā ar minētajiem grozījumiem konteinera verificētā bruto masa ir nosakāma, izmantojot noteiktas metodes. Projekts paredz, ka katram konteineram pirms uzkraušanas uz kuģa ir jānosaka konteinera verificētā bruto masa. Projekts paredz deleģējumu Ministru kabinetam izdot noteikumus par verificētās bruto masas noteikšanas kārtību, tostarp par konteinera verificētā bruto masas noteikšanas metodēm un to piemērošanu.6. Projekts precizē JPJDL 59.pantā ietverto Starptautiskās bāku asociācijas nosaukumu, precizējot to atbilstoši pašreizējam asociācijas nosaukumam “Starptautiskā jūras navigācijas līdzekļu un bāku administrāciju asociācija” (The International Association of Marine Aids to Navigation and Lighthouse Authorities).7. Valsts sekretāru 2016.gada 10.marta sanāksmē ir izsludināts Noteikumu projekts "Tehniskās prasības navigācijas tehniskajiem līdzekļiem un to darbības nodrošināšanas kārtība" (VSS-209). Minētais noteikumu projekts nosaka tehniskās prasības navigācijas tehniskajiem līdzekļiem un navigācijas līdzekļu darbības nodrošināšanas kārtību, kā arī navigācijas līdzekļu apsaimniekotāju tiesības un pienākumus. Līdz ar to atbilstoši ir jāprecizē JPJDL 60.panta trešajā daļā ietvertais deleģējums šo noteikumu izdošanai.  |
| 3. | Projekta izstrādē iesaistītās institūcijas | Satiksmes ministrija, VAS “Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Jūras administrācijas Jūrnieku reģistra atzītie jūrnieku ārsti (pašreiz tie ir 10);2. Jūrniecības profesionālās izglītības programmas pretendenti. Šobrīd ir 7 izglītības iestādes, kas kopā īsteno 25 programmas, pēc kuru apgūšanas var saņemt jūrnieka kvalifikāciju apliecinošu dokumentu. 2015./16.mācību gadā jūrniecības profesionālās izglītības programmās tika uzņemti aptuveni 500 studenti;3. Latvijas karoga kuģu īpašnieki, jūrnieki, ostas kapteiņi;4. Konteineru kravu nosūtītāji, Latvijas ostās ienākoši kuģi, kuri uzkrauj uz kuģa konteinerus, un kravu termināli;5. Kuģi, par kuriem saskaņā ar JPJDL 19.pantu par ISPS prasību neievērošanu pieņemts lēmums par izraidīšanu no ostas. |
| 2. | Tiesiskā regulējuma ietekme uz tautsaimniecību un administratīvo slogu | 1. Projekts palielina administratīvo slogu atzītajiem jūrnieku ārstiem, jo paredz pilnvarojumu Ministru kabinetam noteikt jūrnieku ārstu atzīšanas anulēšanas kārtību un Jūrnieku reģistra tiesības noteikt liegumu atkārtoti pretendēt uz atzītā jūrnieku ārsta statusa iegūšanu;2. Projekts palielina administratīvo slogu personām, kurām pirms ieskaitīšanas vai imatrikulācijas profesionālās izglītības programmā, pēc kuras apgūšanas var saņemt jūrnieka kvalifikāciju apliecinošu dokumentu, būs jāveic veselības pārbaude pie Jūrnieku reģistra atzīta jūrnieku ārsta. Veselības pārbaudes mērķis ir pārliecināties par to, vai persona ir medicīniski piemērota darbam uz kuģa izvēlētajā specialitātē, lai nākotnē novērstu gadījumus, kad personas veselības problēmas liedz pabeigt izglītības programmu un iegūt darbu jūrā, vai arī apdraud citu uz kuģa esošo personu veselību. Tādejādi ieguvums no administratīvā sloga palielināšanas ir lielāks, nekā administratīvo izmaksu slogs. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 euro, un mērķgrupām, ko veido juridiskas personas, nepārsniedz 2000 euro. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Grozījumi Ministru kabineta 2008.gada 25.marta noteikumos Nr.201 “Noteikumi par atpūtas kuģu drošību”.Grozījumi tiks veikti, papildinot noteikumus ar nosacījumiem, kā personai, kas veic atpūtas kuģu vai ūdens motociklu būvi Latvijas Republikā, tiek piešķirts vienotais ražotāja kods;2. Grozījumi Ministru kabineta 2012.gada 20.marta noteikumos Nr.185 „Jūrnieku ārstu atzīšanas kārtība”.Grozījumi tiks veikti, lai papildinātu noteikumus ar jaunu nodaļu par jūrnieku ārstu atzīšanas anulēšanas kārtību un lieguma noteikšanu atkārtoti pretendēt uz jūrnieku ārsta atzīšanu;3. Atbilstoši projektā iekļautajam deleģējumam (grozījumiem, kas paredz papildināt JPJDL 19.panta ceturto daļu), tiks izstrādāti Ministru kabineta noteikumi par kārtību, kādā Krasta apsardze nodrošina lēmuma par kuģa izraidīšanu no ostas izpildi;4. Atbilstoši projektā iekļautajam deleģējumam (grozījumiem, kas paredz JPJDL papildināt ar 37.1 pantu) tiks izstrādāti Ministru kabineta noteikumi par konteineru verificētās bruto masas noteikšanas, paziņošanas un kontroles kārtību;5. Grozījumi Ministru kabineta 2014.gada 3.jūnija noteikumos Nr.273 „Noteikumi par jūrnieku veselības atbilstību darbam uz kuģa”. Grozījumi tiks veikti, nosakot, ka kārtība, kādā veicamas veselības pārbaudes jūrnieku kvalifikācijas pretendentiem un kritēriji, pēc kādiem jūrnieku veselības pārbaudē konstatējama jūrnieku kvalifikācijas pretendentu veselības atbilstība darbam uz kuģa, būs identiski ar kārtību un kritērijiem, kas noteikti esošo jūrnieku veselības pārbaudēm. |
| 2. | Atbildīgā institūcija | 1. Satiksmes ministrija un VAS “Latvijas Jūras administrācija” (par šīs sadaļas 1.punkta 1., 2., 4. un 5. apakšpunktu);2. Aizsardzības ministrija (par šīs sadaļas 1.punkta 3. apakšpunktu). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  | Saistības pret Eiropas Savienību | Projekts šo jomu neskar. |
|  | Citas starptautiskās saistības | 1974.gada Starptautiskās konvencijas par cilvēku dzīvības aizsardzību uz jūras (SOLAS konvencijas) grozījumi (apstiprināti ar IMO 2014.gada 21.novembra Rezolūciju MSC 380(94)).Saskaņā ar SOLAS konvencijas 8.panta (b) daļas (vi) punkta 2.apkašpunktu minētie grozījumi uzskatāmi par pieņemtiem 2016.gada 1.janvārī, ja līdz šim datumam vairāk kā viena trešdaļa SOLAS konvencijas dalībvalstu, kuru flote kopumā ir ne mazāka kā 50% no pasaules kuģu flotes tonnāžas, nav iesniegusi iebildumus par minētajiem grozījumiem. Atbilstoši minētajam pieņemtie SOLAS konvencijas grozījumi stāsies spēkā 2016.gada 1.jūlijā. |
|  | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| *Projekts šo jomu neskar.* |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1974.gada Starptautiskās konvencijas par cilvēku dzīvības aizsardzību uz jūras (turpmāk – SOLAS konvencija) grozījumi, kas apstiprināti ar IMO 2014.gada 21.novembra Rezolūciju MSC 380(94). |
| A | B | A |
| SOLAS VI nodaļas 2.noteikuma 4.punkts | Projekta 6.pants. |  |
| SOLAS VI nodaļas 2.noteikuma 5.punkts | Projekta 6.pants. |  |
| SOLAS VI nodaļas 2.noteikuma 6.punkts | Projekta 6.pants. |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |  |
| Cita informācija | Lai nodrošinātu SOLAS konvencijas prasību ieviešanu, atbilstoši deleģējumam tiks izstrādāti Ministru kabineta noteikumi par konteineru verificētās bruto masas noteikšanas, paziņošanas un kontroles kārtību. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē;2. Par projekta izstrādi tika informētas Latvijas ostas. |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti |  Iebildumi par projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās VAS “Latvijas Jūras administrācija”, valsts policija, pašvaldības policija, ostas policija, Nacionālo bruņoto spēku Jūras spēku flotiles Krasta apsardzes dienests, Valsts robežsardze, Latvijas ostu kapteiņi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza:

Valsts sekretārs K. Ozoliņš

07.04.2016. 14:30

2169

S.Lielbārde

67062187,

sandra.lielbarde@lja.lv